b"\n_START_ARTICLE_\nSituaci\xc3\xb3 del catal\xc3\xa0 a la Catalunya Nord\n_START_SECTION_\nEnsenyament\n_START_PARAGRAPH_\nEn 1976, l\xe2\x80\x99associaci\xc3\xb3 la Bressola obre la primera escola immersiva en catal\xc3\xa0. Pocs anys despr\xc3\xa9s, en 1980, l\xe2\x80\x99associaci\xc3\xb3 Arrels \xc3\xa9s creada i ofereix tamb\xc3\xa9 un ensenyament immersiu en catal\xc3\xa0. Des de 1995, l\xe2\x80\x99escola Arrels \xc3\xa9s una escola p\xc3\xbablica per\xc3\xb2 encara qualificada d\xe2\x80\x99experimental. Als anys 1990, el Govern franc\xc3\xa8s reacciona i inventa el model biling\xc3\xbce._NEWLINE_Actualment, la Bressola compta sis escoles i un col\xc2\xb7legi; s\xc3\xb3n m\xc3\xa9s de 900 alumnes que aprofiten d\xe2\x80\x99aquest ensenyament. Davant de la forta demanda, Arrels ha obert al setembre 2015 una segona escola, i escolaritza al total 271 alumnes de la maternal al primari._NEWLINE_Des del principi dels anys 80, el catal\xc3\xa0 t\xc3\xa9 el seu lloc a la Universitat de Perpiny\xc3\xa0 tamb\xc3\xa9. L\xe2\x80\x99Institut franco-catal\xc3\xa0 transfronterer assegura un ensenyament superior en catal\xc3\xa0 i ofereix la possibilitat d\xe2\x80\x99estudiar Llicenciatura d\xe2\x80\x99Estudis Catalans, M\xc3\xa0ster MEEF, o encara M\xc3\xa0ster Recerca d\xe2\x80\x99Estudis Catalans i M\xc3\xa0ster Professional Relacions Transfrontereres. Aquests estudis permeten ser empleat en el sector dels mitjans de comunicaci\xc3\xb3, en el comer\xc3\xa7, en l\xe2\x80\x99administraci\xc3\xb3 p\xc3\xbablica i en l\xe2\x80\x99ensenyament._NEWLINE_Actualment trobem 3 models d\xe2\x80\x99ensenyament: el biling\xc3\xbce, l\xe2\x80\x99immersiu i l\xe2\x80\x99ensenyament extensiu, \xc3\xa9s a dir com assignatura. El catal\xc3\xa0 pot ser estudiat a tots els nivells: a l\xe2\x80\x99escola maternal i prim\xc3\xa0ria, al col\xc2\xb7legi, al liceu i a la universitat._NEWLINE_Durant l\xe2\x80\x99any escolar 2014-2015, a Catalunya Nord, un 25% dels alumnes estudien el catal\xc3\xa0 dels quals un 7,5% s\xc3\xb3n en classes biling\xc3\xbces o immersives.\n_START_SECTION_\nPres\xc3\xa8ncia a la vida p\xc3\xbablica i associativa\n_START_PARAGRAPH_\nCal notar que, a Catalunya Nord, existeixen diverses associacions i organismes que defensen la llengua i la cultura catalana i que tenen com a objectiu la introducci\xc3\xb3 i l\xe2\x80\x99\xc3\xbas del catal\xc3\xa0 al sistema educatiu franc\xc3\xa8s, com per exemple, la Bressola, l\xe2\x80\x99associaci\xc3\xb3 Arrels, l\xe2\x80\x99APLEC (Associaci\xc3\xb3 per a l'ensenyament del catal\xc3\xa0), la Federaci\xc3\xb3 per a la Defensa de la Llengua i de la Cultura Catalanes, l\xe2\x80\x99UCE (la Universitat Catalana d\xe2\x80\x99Estiu), la Generalitat de Catalunya o encara l\xe2\x80\x99IEC (Institut d\xe2\x80\x99Estudis Catalans) amb les seves delegacions a Perpiny\xc3\xa0._NEWLINE_Segons una enquesta de la Generalitat de Catalunya, un 6% de la poblaci\xc3\xb3 Nord-catalana t\xc3\xa9 el catal\xc3\xa0 com a primera llengua, un 4% el t\xc3\xa9 com a llengua habitual, un 37% el sap parlar i finalment, un 65% afirma entendre el catal\xc3\xa0. En la vida real aquests xifres s\xc3\xb3n m\xc3\xa9s baixes (es pot pensar tamb\xc3\xa9 que \xc3\xa9s degut a la situaci\xc3\xb3 de digl\xc3\xb2ssia o d\xe2\x80\x99auto-odi que pateix el catal\xc3\xa0 al territori). El catal\xc3\xa0 queda molt present en la poblaci\xc3\xb3 gitana concentrada en un barri antic de Perpiny\xc3\xa0: el barri Sant Jaume._NEWLINE_A Perpiny\xc3\xa0, els noms dels carrers s\xc3\xb3n en franc\xc3\xa8s i en catal\xc3\xa0 per\xc3\xb2 aquesta senyalitzaci\xc3\xb3 biling\xc3\xbce dels noms de carrers no \xc3\xa9s present en tots els municipis de Catalunya Nord. Tamb\xc3\xa9 podem destacar que els cartells que indiquen l\xe2\x80\x99entrada i sortida d\xe2\x80\x99un poble o d\xe2\x80\x99una ciutat s\xc3\xb3n en franc\xc3\xa8s i en catal\xc3\xa0._NEWLINE_La pres\xc3\xa8ncia d\xe2\x80\x99una llengua en els mitjans de comunicaci\xc3\xb3 \xc3\xa9s molt important. A Catalunya Nord la pres\xc3\xa8ncia del catal\xc3\xa0 als mitjans de comunicaci\xc3\xb3 \xc3\xa9s quasi inexistent: R\xc3\xa0dio Arrels \xc3\xa9s l\xe2\x80\x99\xc3\xbanica r\xc3\xa0dio que emet \xc3\xbanicament en catal\xc3\xa0. France 3 emet en catal\xc3\xa0 nom\xc3\xa9s 7 minuts cada dissabte sobre l\xe2\x80\x99actualitat de la setmana i 26 minuts un cap de setmana sobre dos (en alternan\xc3\xa7a amb l\xe2\x80\x99occit\xc3\xa0) en el programa Viure al pa\xc3\xads._NEWLINE_Tamb\xc3\xa9 es pot notar que el diari L\xe2\x80\x99Ind\xc3\xa9pendant utilitza la llengua catalana cada dos o tres dies en petites ressenyes cultural._NEWLINE_Aquests pocs mitjans s\xc3\xb3n els \xc3\xbanics que produeixen en catal\xc3\xa0 a Fran\xc3\xa7a. Tret d\xe2\x80\x99aix\xc3\xb2, segons la situaci\xc3\xb3 geogr\xc3\xa0fica, es pot sintonitzar els programes de les emissores de r\xc3\xa0dio de Catalunya Sud (Catalunya R\xc3\xa0dio, Catalunya Informaci\xc3\xb3, \xe2\x80\xa6) i les cadenes de televisi\xc3\xb3 p\xc3\xbablica (TV3, 3/24, El 33, \xe2\x80\xa6)._NEWLINE_Malgrat el poc coneixement de la llengua catalana a Catalunya Nord, semblaria ser que la identitat catalana sigui ben present. En els carrers de Perpiny\xc3\xa0 per exemple, trobem molt s\xc3\xadmbols relatius a la identitat catalana com la bandera. Tamb\xc3\xa9 existeixen molt restaurants, i empreses que tenen noms catalans o que tenen la paraula \xe2\x80\x9ccatalan/catalane\xe2\x80\x9d."